Държавен вестник, бр. 28, 2016 г., стр. 59

БРОЙ  28	
Д Ъ Р Ж А В Е Н  В Е С Т Н И К 	
СТР.  59  
5. при командитно дружество с акции – ли-
цата по чл. 256 във връзка с чл. 244, ал. 1 от 
Търговския закон;
6. при едноличен търговец – физическото 
лице – търговец;
7. при клон на чуждестранно лице – лицето, 
което управлява и представлява клона или има 
аналогични права съгласно законодателството 
на държавата, в която клонът е регистриран;
8. в случаите по т. 1 – 7 – и прокуристите, 
когато има такива; 
9. в останалите случаи, включително за 
чуждестранните лица – лицата, които предста-
вляват, управляват и контролират кандидата 
или участника съгласно законодателството на 
държавата, в която са установени.
(3) В случаите по ал. 2, т. 8, когато лицето 
има повече от един прокурист, декларацията 
се подава само от прокуриста, в чиято пред-
ставителна власт е включена територията на 
Република България, съответно територията на 
държавата, в която се провежда процедурата 
при възложител по чл. 5, ал. 2, т. 15 ЗОП.
Чл. 41. (1) Когато изискванията по чл. 54, 
ал. 1, т. 1, 2 и 7 и чл. 55, ал. 1, т. 5 ЗОП се 
отнасят за повече от едно лице, всички лица 
подписват един и същ ЕЕДОП. Когато е 
налице необходимост от защита на личните 
данни или при различие в обстоятелствата, 
свързани с личното състояние, информацията 
относно изискванията по чл. 54, ал. 1, т. 1, 
2 и 7 и чл. 55, ал. 1, т. 5 ЗОП се попълва в 
отделен ЕЕДОП за всяко лице или за някои 
от лицата. 
(2) В случаите по ал. 1, когато се подава 
повече от един ЕЕДОП, обстоятелствата, 
свързани с критериите за подбор, се съдържат 
само в ЕЕДОП, подписан от лице, което може 
самостоятелно да представлява съответния 
стопански субект.
Чл. 42. (1) Възложителите могат да допуснат 
възможността информацията за съответствие 
с критериите за подбор да се предостави чрез 
попълване в ЕЕДОП единствено на част IV 
„Критерии за подбор“, раздел „Общо указание 
за всички критерии за подбор“.
(2) Възможността по ал. 1 се посочва в 
обявлението, с което се оповестява открива-
нето на процедурата, а при процедурите по 
чл. 18, ал. 1, т. 8 – 10 и 13 ЗОП – в поканата 
за участие в преговори.
Чл. 43. В ЕЕДОП се представят данни от-
носно публичните регистри, в които се съдържа 
информация за декларираните обстоятелства 
или за компетентния орган, който съгласно 
законодателството на съответната държава 
е длъжен да предоставя информация за тези 
обстоятелства служебно на възложителя.
Чл. 44. (1) Кандидатите или участници-
те – при поискване от страна на възложителя, 
са длъжни да представят необходимата ин-
формация относно правно-организационната 
форма, под която осъществяват дейността си, 
както и списък на всички задължени лица по 
смисъла на чл. 54, ал. 2 и чл. 55, ал. 3 ЗОП, 
независимо от наименованието на органите, 
в които участват, или длъжностите, които 
заемат.
(2) Кандидатите и участниците могат да 
използват въможността по чл. 67, ал. 3 ЗОП, 
когато е осигурен пряк и неограничен достъп 
по електронен път до вече изготвен и подпи-
сан електронно ЕЕДОП. В тези случаи към 
документите за подбор вместо ЕЕДОП се 
представя декларация, с която се потвърждава 
актуалността на данните и автентичността 
на подписите в публикувания ЕЕДОП, и се 
посочва адресът, на който е осигурен достъп 
до документа. 
Чл. 45. (1) Когато за кандидат или участник 
е налице някое от основанията по чл. 54, ал. 1 
ЗОП или посочените от възложителя основа-
ния по чл. 55, ал. 1 ЗОП и преди подаването 
на заявлението за участие или офертата той 
е предприел мерки за доказване на надежд-
ност по чл. 56 ЗОП, тези мерки се описват 
в ЕЕДОП.
(2) Като доказателства за надеждността 
на кандидата или участника се представят 
следните документи:
1. по отношение на обстоятелството по 
чл. 56, ал. 1, т. 1 и 2 ЗОП – документ за из-
вършено плащане или споразумение, или друг 
документ, от който да е видно, че задълженията 
са обезпечени или че страните са договорили 
тяхното отсрочване или разсрочване, заедно 
с погасителен план и/или с посочени дати 
за окончателно изплащане на дължимите 
задължения или е в процес на изплащане на 
дължимо обезщетение;
2. по отношение на обстоятелството по 
чл. 56, ал. 1, т. 3 ЗОП – документ от съот-
ветния компетентен орган за потвърждение 
на описаните обстоятелства. 
Чл. 46. (1) Кандидатите и участниците са 
длъжни да уведомят писмено възложителя в 
3-дневен срок от настъпване на обстоятелство 
по чл. 54, ал. 1, чл. 101, ал. 11 ЗОП или по-
сочено от възложителя основание по чл. 55, 
ал. 1 ЗОП.
(2) В случаите по ал. 1 възложителят 
предава уведомлението на председателя на 
комисията по чл. 103, ал. 1 ЗОП, а когато 
документите по чл. 106, ал. 1 ЗОП са получе-
ни от възложителя, той връща на комисията 
доклада с указания за отразяване на ново-
настъпилите обстоятелства.
Раздел V
Подаване на заявление за участие и оферта 
на хартиен носител
Чл. 47. (1) Документите, свързани с участи-
ето в процедурата, се представят от кандидата 
или от участника, или от упълномощен от него